"ปั่นท่องเที่ยววิถีใหม่ หลวงปู่ทวดองค์ใหญ่" ส่งเสริมการท่องเที่ยวและออกกำลังการเพื่อสุขภาพ
นายจักรกฤษ ฝั่งชลจิตร์ นายอำเภอดอนสัก พร้อมนางสาวนันทวัน ศิริโภคพัฒน์  ผอ.ททท. สำนักงานสุราษฎร์ธานี ร่วมปล่อยตัวนักปั่นในกิจกรรม “ปั่นท่องเที่ยววิถีใหม่ หลวงปู่ทวดองค์ใหญ่” ที่วัดดอนสัก อำเภอดอนสัก จังหวัดสุราษฎร์ธานี ซึ่งเป็นกิจกรรมที่จัดขึ้นเพื่อประชาสัมพันธ์เส้นทางท่องเที่ยวและส่งเสริมการท่องเที่ยวของจังหวัดสุราษฎร์ธานี โดยมีนักปั่นจากจังหวัดชุมพร ระนอง นครศรีธรรมราช สงขลาและสุราษฎร์ธานี เข้าร่วมกว่า 100 รายโดยปั่นผ่านตามจุดเช็คอินเส้นทางท่องเที่ยวสำคัญ เช่น วัดดอนสัก วัดเขาสุวรรณประดิษฐ์ ชุมชนบ้านเกาะแรต หาดนางกำและเดอะเชฟบีชคาเฟ่ หาดนางกำ มีระยะทางปั่นกว่า 60 กิโลเมตร กิจกรรมดังกล่าวเชื่อว่านักปั่นทุกคนจะได้รับความสนุกสนานและเพลิดเพลินไปกับเส้นทางท่องเที่ยวของจังหวัดสุราษฎ์ธานี